|  |  |
| --- | --- |
|  | Biblioteker24. marts 2014Ulla KvistBibliotekskonsulentukv@kulturstyrelsen.dkDirekte tlf.: 3373 3364 |

Møde i kørselsudvalget den 13.marts 2014 på Vejle Bibliotekerne

Til stede:

Torben Salomonsen, Roskilde Bibliotekerne

Lone Knakkergaard, Vejle Bibliotekerne

Kasper Grønkjær Andersen, Vejle Bibliotekerne

Anders Worm, Vejle Bibliotekerne

Bo Steengaard Christensen, Gentofte Bibliotekerne

Anna Mogensen, Herning Bibliotekerne

Thomas Michael Larsen, Statsbiblioteket

Jette Sørensen, Statsbiblioteket

Thomas Andersen, Odense Centralbibliotek

Carsten Abildgaard, Aalborg Bibliotekerne

Fra PostNord

Svend Andreasen

Morten Kyhl-Hammergart

Merete W. Olsen

Jens Fogh Nielsen

Steen Andersen

Afbud:

Erik Thorlund Jepsen, Kulturstyrelsen

Referent:

Ulla Kvist, Kulturstyrelsen

**Mødets dagsorden:**

1) Godkendelse af dagsordenen og velkomst

2) Generel orientering fra PostNord

3) Udestående udfordringer

- mangel på kasser?

- køresedler

4) Orientering fra knudepunkterne

5) Diskussion af kadencen for tilfredshedsundersøgelsen

6) Prismodel for 2015.

7) Eventuelt

8) Næste møde

**Ad pkt. 1. Godkendelse af dagsorden og velkomst**

Lone Knakkergaard meddelte, at Erik Thorlund Jepsen havde sendt afbud til mødet, og at hun havde indvilliget i at overtage rollen som dirigent på mødet. Hun bød derefter velkommen til Vejle og præsenterede den nye administrationschef på Vejle Bibliotekerne Kasper Grønkjær Andersen, som fremover vil deltage i møderne i stedet for Lone Knakkergaard. Ulla Kvist takkede derefter på Kulturstyrelsens vegne Vejle Bibliotekerne for at ville lægge lokaler til mødet, og en kort præsentationsrunde af deltagerne fandt derefter sted.

**Ad pkt. 2. Generel orientering fra PostNord**

Jens Fogh Nielsen meddelte, at alt stor set gik godt. En mild vinter havde gjort sit til det, der havde været meget få forsinkelser og næsten ingen beskadigede materialer.

Jens Fogh Nielsen orienterede om, at PostNord stod for at flytte lokaler og efter påske ville den nye adresse være Kirkebjerg Søpark. Denne flytning skulle også gerne give mere plads til sorteringen.

Den nordiske kørselsordning fungerede også upåklageligt, med kørsel to gange om ugen, og fra to til fem kasser om ugen. Ingen melding om forsvundne materialer.

PostNord var ikke helt færdige med at skifte fra Budstikkens logo til PostNord, der manglede stadig en del biler og uniformer. Men de arbejdede på at få det bragt i orden, så snart som muligt.

Der var heller ikke meldt om mangel på kasser, og sorteringen fungerede efterhånden bedre og bedre.

Gentofte og Vejle var kommet med på ordningen med filialkørsel, og selvom der i begyndelsen havde været problemer med køreplanen i Vejle, var det faldet på plads nu. Lone Knakkergaard påpegede vigtigheden af at huske at informere om sådanne ændringer så tidligt som muligt i forløbet.

**Ad pkt. 3. Udestående udfordringer**

Kasser:

Der var som nævnt ingen markant mangel på kasser pt., men det ekstra lager i Brøndby er tømt, og der var derfor enighed om at indkøbe en ny portion af kasser til lageret. Det blev nævnt, at det virkede som om Aarhus Kommunes Biblioteker var rendt ind i de samme problemer som København, med ophobning af kasser og forsinkelse af materialer til følge. Ulla Kvist skulle undersøge om det var indførelsen af IMF, som påvirkede situation og i givet fald hvor lang tid det vil tage, førend problemet var løst.

Ulla Kvist orienterede om et problem med køresedler udskrevet af Aalborg Universitetsbibliotek. AUB benytter ikke Netpunkt til udskrivning af køresedler, men en gamle liste liggende godt skjult på Kulturstyrelsens hjemmeside, et udtræk fra VIP på de biblioteker, der er med i kørselsordningen. Problemet er bare, at listen også omfatter filialer, selvom det pågældende bibliotek ikke har filialkørsel. Ulla Kvist vil udarbejde en korrekt liste over de biblioteker, der deltager i kørselsordning og lægge den på hjemmeside. Denne liste kan så tjene som en oversigt for alle over hvem der egentligt deltager i ordningen og også afspejle om nye biblioteker er blevet tilmeldt.

Anna Mogensen omtalte et problem med den automatiske udskrivning af køresedler fra DDE. Ulla Kvist er i kontakt med Axiell om problemet og bad om, at alle der oplevede problemer med forkerte køresedler, sendte dem til hende, for at det efterhånden kunne blive luet ud i diverse mærkværdigheder.

Alle biblioteker opfordres til at smide gamle allerede udskrevne køresedler ud, idet det kan være sket ændringer.

**Ad pkt. 4. Orientering fra knudepunkterne**

Herning: alt gik godt, ingen problemer og at de flytter til nyt bibliotek i begyndelsen af september.

Roskilde havde heller ingen problemer, Aalborg ej heller, Odense havde et problem med paller fra den nationale kørsel. Et problem som PostNord vil se på med det samme. Ellers fungerede det fint.

Gentofte meldte alt var fint og at deres filialkørsel også fungerede godt.

Statsbiblioteket havde ansat en del nye studerende til at sortere, hvilket kortvarigt måske kunne resulterer i flere fejlsorteringer. Ellers var der styr på det hele.

Vejle: Det går godt – stabiliteten har indfundet sig, både med hensyn til chauffør og sortering, alle har lært hinanden bedre at kende og der er heller ingen problemer i CB området.

Anders Worm forelagde et forslag om at undgå køresedler ved helt at basere sig på chipteknologi og anvendelse af skannere/iPads mv, både sorteringsmæssigt og arbejdsmæssigt vil det kunne skabe mange fordele.

Vejle vil fortsætte med at undersøge, hvordan projekt kan videreudvikles og vil udarbejde et notat med en nærmere mere gennemarbejde beskrivelse af projektet.

Der var flere medlemmer af udvalget, der mente, at det nok var fremtiden, men at det dog krævede, at alle biblioteker havde chippet deres materiale, samt at alle havde en sorteringsanlæg, der kunne håndtere chippet materiale.

**Ad pkt. 5. Diskussion af kadencen for tilfredshedsundersøgelsen**

Enighed om at tre møder ville være passende, med en tilfredshedsundersøgelse tilknyttet. Det skulle dog lige tjekkes, at nedsættelsen af kadencen ikke skabte juridiske problemer i forhold til kontrakten. Lone Knakkergaard foreslog, at den første tilfredshedsundersøgelse på året blev inkorporeret i CB undersøgelsen, og at der så kun skulle udarbejdes to yderligere tilfredsundersøgelser.

**Ad pkt. 6. Prismodel for 2015.**

Ulla Kvist orienterede om, at der vil blive prisforhøjelser i 2015 svarende til prisindekset. En ny prismodel for 2015 bliver lagt op på styrelsens hjemmeside og der gives besked til alle de deltagende biblioteker.

**Ad pkt. 7. Eventuelt**

Ingen bemærkninger.

**Ad pkt. 8. Næste møde**

Enighed om at holde to møde i resten af 2014. Et i slutningen af juni og et i slutningen af november.

Sted: Ulla Kvist fik lov at bestemme næste mødested og vil udsende en Doodle snarest.

Lone Knakkergaard takkede for god ro og orden og et godt møde. Derefter fik deltagerne fremvist Vejles fantastiske sorteringsanlæg.

Som set og hørt på mødet

Mange hilsner

Ulla